دەسەگە لە بەیاننامەیگ رەسیە ئاژانس شەفەق نیوز وت: کەشوهەوای سوو چوارشەممە لە ناوچەی ناوڕاس و باکوور خوەر و گەرمە، و لە لە ناوچەی باشوور خوەر و گەرمە وەگەرد لەکە ئەوریگ، و پلەی گەرمی لە بەشەیل ناوڕاس و باکوور نزیک رووژ وەرجە خوەیە، و لە بەش باشوور وڵاتەگە کەمیگ بەرزەو بوود، و دیاری کرد کە پلەی گەرمی مەزن لە پارێزگایل کەربەلا و واست و نەجەف و دیوانیە و میسان و ناسریە و موسەنا و بەسرە رەسێدە نیم پلەی کوڵیان.
وتیش؛ رووژ پەنجشەممە، خوەر و گەرمە، و پلەی گەرمی لە گشت وڵاتەگە نزیک رووژ وەرجە خوەیەر و رووژ جمعە رووشنە، و پلەی گەرمی لە گشت وڵاتەگە کەمیگ لە رووژ وەرجە خوەی نزمترەو بوود.
دەسەگە وتیش: کەشوهەوای وڵاتەگە ئەرا رووژ شەممەی ئایندە، خوەر و رووشنە، و پلەی گەرمی لە گشت وڵاتەگە نزیک رووژ وەرجە خوەیە.
